**EVALUERING**

For at Salangen kommune skal arbeide etter modellen; bedre tverrfaglig innsats, må modellen forankres på kommune, tjeneste og indivinivå. Dette for å sikre at mål og handlinger er tydelig for alle som møter eller arbeider direkte med målgruppen; barn, unge, gravide og unge foreldre. På denne måten kan arbeidet rundt tidlig innsats settes i en kjent struktur, brukermedvirkning blir tatt vare på tidligst mulig, og de ulike tjenestene som skal samarbeide på tvers har likt utgangspunkt.

Ved at modellen er forankret i kommunens øverste administrative og politiske nivå vil det være en kvalitetssikring for at modellen blir etterfulgt i alle ledd. Det skal legges til rette for at kommunens ledergruppe har BTI-modellen som fast evaluering eller drøfting hver måned. På den måten kan strategisk ledelse i kommunen følge opp arbeidet og rapportere det videre til politisk ledelse.

**Kommunenivå:**

Modellen er fast innslag i ledergruppens månedlige møtepunkt. Dette for å sikre og dokumentere at modellen fungerer etter hensikten. Det er også representanter fra administrativ og politisk ledelse i prosjektets styringsgruppe, og vil på den måten fungere som en informasjonskanal videre til adminstrasjonssjef og det politiske miljøet.

Det gjennomføres også årlige brukerundersøkelser i skole og barnehage. Deriblant «ungdata» undersøkelsen som gjennomføres i grunnskolen. Det bør også legges til rette for at kommunens barneverntjeneste og helseavdeling gjennomfører evaluering eller brukerundersøkelser annet hvert år.

**Tjenestenivå:**

Prosjektets arbeidsgruppe er sammensatt på tvers av tjenester som arbeider direkte med målgruppen for BTI-modellen. I denne gruppen skal det evalueres jevnlig fremdrift og status av implementeringen av modellen inn i kommunenstrukturen. Det arbeides i prosjektperioden for at kommunens tverrfaglige forum (TEFBUS) kan overta evalueringsarbeidet av BTI-modellen etter prosjektperioden. Dette for å sikre at BTI-modellen fortsatt får eksistere i årene etter, og at BTI-modellen blir brukt som et aktivt arbeidsverktøy i arbeidet med målgruppen.

**Individnivå:**

På individnivå vil det være opp til hver tjeneste å evaluere arbeidet med BTI-modellen og implemetere modellen inn i det daglige arbeidet. Evaluering vil også være en naturlig del i det direkte arbeidet som gjøres i den enkelte sak. Her vil kommunens stafettlogg være ett relevant og godt verktøy for å sikre god evaluering av arbeidet.